|  |  |
| --- | --- |
| Naziv obveznika: | DJEČJI VRTIĆ SISAK NOVI |
| Broj RKP-a: | 2887 |
| Sjedište obveznika: | SISAK |
| Matični broj: | 03978290 |
| Adresa sjedišta obveznika: | Hrvatskog narodnog preporoda 33 |
| OIB: | 06403374385 |
| Razina: | 21 |
| Razdjel: | 080- Prosvjeta i šport |
| Šifra djelatnosti prema NKD-u 2007: | 8510 – predškolsko obrazovanje |
| Šifra županije: | 3 |
| Šifra grada: | 391 |

**BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2024. GODINE**

Dječji vrtić Sisak Novi je javna predškolska ustanova u sustavu Lokalne riznice Grada Siska, koji skrbi o djeci predškolske dobi od navršene prve godine života do polaska u školu, u 4 objekta i to kroz redovne programe u trajanju od 7 do 10 sati i trajanju od 4 do 6 sati. Pedagošku godinu 2024. godine započeo je sa 504 djece upisane u 29 odgojno-obrazovne skupina redovnog programa - jasličke dobi i vrtićke dobi. Osnivač Vrtića je Grad Sisak, a osoba ovlaštena za zastupanje je ravnatelj Sandra Kramarić. Osnovan je 22. srpnja 1992. godine, kao pravni sljednik RO Centar za predškolski odgoj „Nada Dimić i Milanka Kljaić“ Sisak.

Zakonski okvir sastavljanja financijskih izvještaja:

1. Zakon o proračunu (Narodne novine, broj 144/21)

2. Pravilnik o proračunskom računovodstvu i računskom planu (Narodne novine, broj 37/22)

3. Pravilnik o financijskom izvještavanju u proračunskom računovodstvu (Narodne novine, broj 37/22)

4. Proračun Grada Siska za 2024. godinu

5. Odluka o izvršavanju proračuna Grada Siska za 2024. godinu

6. Financijski plan ustanove za 2024. godinu kao sastavni dio Proračuna Grada Siska.

Bilješke uz financijske izvještaje sastavni su dio financijskih izvještaja JLP(R)S, proračunskih i izvan proračunskih korisnika sukladno članku 139. Zakona o proračunu (Nar.nov. br. 144/21) i članku 14. Pravilnika o financijskom izvještavanju u proračunskom računovodstvu (Nar. nov. br. 37/22).

**Bilješke uz izvještaj o prihodima i rashodima, primicima i izdacima**

**PR-RAS**

Ukupni prihodi poslovanja u 2024. godini ostvareni su za 34,79 % više nego u prošloj godini.

Unutar ove grupe prihoda evidentirane su promjene u odnosu na isto razdoblje prošle godine kod:

**Bilješke uz Šifru** **63 Pomoći iz inozemstva i od subjekata unutar općeg proračuna** Odstupanja su evidentirana na:

Poziciji **6341 – Tekuće pomoći od izvanproračunskih korisnika** u vidu smanjenja, jer smo u 2023. godini zaprimili zaostalu ratu za Erasmus+ projekat u iznosu od 2.178,80 € dok ove godine nismo ostvarili prihode na istoj poziciji.

Na poziciji **6361 – Tekuće pomoći proračunskim korisnicima iz proračuna koji im nije nadležan,** a koje se odnose na prihode iz državnog proračuna, bilježimo povećanje od 29,97% jer smo u 2024. godini zaprimili više sredstava iz državnog proračuna radi sufinanciranja roditeljskog udjela u cijeni predškolskog odgoja za djecu pripadnike romske nacionalne manjine.

Na poziciji **6382 - Kapitalne pomoći temeljem prijenosa EU sredstava** bilježimo povećanje jer smo zaprimili bespovratna sredstva Ministarstva regionalnog razvoja i Fondova EU temeljem Ugovora o dodjeli bespovratnih sredstava: „Novi Maslačak“ broj C2.1.R2.I1.01.112 u iznosu od 64.619,57€.

**Bilješke uz Šifru 65 Prihodi od upravnih i administrativnih pristojbi, pristojbi po posebnim propisima i naknada**

Na poziciji **6526 – Ostali nespomenuti prihodi** ostvareni prihodi suu visinikao i prošle godine.

**Bilješke uz Šifru 66 Prihodi od prodaje proizvoda i robe te pruženih usluga, prihodi od donacija te povrati po protestnim jamstvima**

Na poziciji **6631 – Tekuće donacije** bilježimo povećanje jer smo u 2024. godini zaprimili donacije od Euroherc osiguranja u iznosu od 400,00 € i od Udruge RTL pomaže djeci za provedbu projekta „Maslačkov istraživački centar“ u iznosu od 7.856,55 €, dok u 2023. godini nismo primili donacije.

**Bilješke uz Šifru 67 Prihodi iz nadležnog proračuna i od HZZO-a na temelju ugovornih obveza**

Povećanje u odnosu na isto razdoblje prošle godine kod **6711 – Prihodi iz nadležnog proračuna za financiranje rashoda poslovanja** za 39,42%. Rast prihoda iz nadležnog proračuna zbog rasta troškova redovnog poslovanja uslijed povećanja cijena hrane, režijskih troškova, te ostalih materijalnih troškova potrebnih za rad vrtića, te je također rezultat rasta plaća zaposlenika povećanjem osnovice za obračun plaće, kao i isplaćenih prava iz Kolektivnog ugovora za otpremnine i jubilarne nagrade i pomoći za zaposlenike.

**Bilješke uz Šifru – 3 Rashodi poslovanja**

Ukupni rashodi poslovanja izvršeni su u iznosu od 3.159.565,21€ što čini povećanje za 17,33% u odnosu na isto razdoblje prošle godine, te su se kretali u granicama planiranih iznosa sa odstupanjima prema pojedinim pozicijama kako slijedi:

**Bilješke uz Šifru - 31 Rashodi za zaposlene**

Na poziciji **3111 – Plaće za redovan rad** bilježimo povećanje zbog dva porasta osnovice za obračun plaće zaposlenika, te je iz istog razloga vidljivo i povećanje na poziciji **3132 – Doprinosi za obvezno zdravstveno osiguranje.**

**Bilješke uz Šifru - 32 Materijalni rashodi**

Na poziciji **3211 - Službena putovanja** bilježimo smanjenje iz razloga što se u 2024. godini manje putovalo nego u godini prije.

Na poziciji **3221 – Uredski materijal i ostali materijalni rashodi** bilježimo povećanje zbog opremanja odgojnih skupina didaktikom.

Na poziciji **3222** – **Materijal i sirovine** bilježimo povećanje od 11,64% zbog rasta cijena hrane i prehrambenih proizvoda.

Na poziciji **3224 - Materijal i dijelovi za tekuće i investicijsko održavanje** povećanje je rezultat

popravka i održavanja opreme na objektu Osnovne škole Crnac koji je bilo potrebno osposobiti za rad kako bi u njega mogli smjestiti djecu iz objekta Maslačak koji ide u rekonstrukciju. Isti razlozi odnose se i na povećanje na poziciji **3225 – Sitni inventar i auto gume**.

Na poziciji **3232 – Usluge tekućeg i investicijskog održavanja** bilježi se povećanje od 112,30%, a koje je također vezano za usluge popravaka i radova na objektu Crnac, te popravka perilice suđa i plinske peći na objektu Radost, te ugradnju sustava tehničke zaštite.

Na poziciji **3227 - Službena, radna i zaštitna odjeća i obuća** povećanje je rezultat kupnje klompi za sve zaposlenike.

Na poziciji **3234 - Komunalne usluge** bilježimo porast zbog usluga obrezivanja stabala na objektima Radost, Maslačak i Tratinčica, te odvoza glomaznog otpada sa objekta Maslačak zbog rekonstrukcije i nadogradnje istog.

Na poziciji **3235 – Zakupnine i najamnine** povećanje od 360,73% razlog je zakupa poslovnog prostora za skladištenje arhivske dokumentacije s objekta Maslačak koji je u rekonstrukciji.

Na poziciji **3236 – Zdravstvene i veterinarske usluge** bilježimo povećanje zbogobavljanjasistematskih pregleda svih zaposlenika prema Kolektivnom ugovoru.

Na poziciji **3237 – Intelektualne i osobne usluge** bilježimo smanjenje od 79,34% jer smo u 2023. godini imali više isplata autorskih ugovora i izradu elaborata za rekonstrukciju i nadogradnju objekta Maslačak, dok su u 2024. godini uobičajeni ugovori o djelu za romske prevoditelje za djecu romskih manjina u programu predškole.

Povećanje ostalih nespomenutih rashoda poslovanja rezultat je povećanja na pozicija **3292** **– Premije osiguranja** zbog povećanja opsega osiguranjai na poziciji **3293 – Reprezentacija** zbog većeg broja stručnih skupova u 2024. godini.

**Bilješke uz Šifru - 34 Financijski rashodi**

**Na poziciji 3434 – Ostali nespomenuti financijski rashodi** bilježimosmanjenje 100% jer u 2024. godini nismo imali financijskih rashoda.

**Bilješke uz Šifru 4 – Rashodi za nabavu nefinancijske imovine**

Na poziciji 422 – Postrojenje i oprema bilježimo porast u odnosu na isto razdoblje prošle godine. Povećanje je nastalo zbog kupnje vrtne kućice u iznosu i istraživačkog stola za projekt „Maslačkov istraživački centar“ kupljenih iz donacije RTL pomaže djeci, te zbog kupnje dostavnog vozila.

Tablica: Struktura ukupnih rashoda i izdataka za razdoblje od 2022. godine do 2024. godine

u 00 eura

|  |  |  |  |  |
| --- | --- | --- | --- | --- |
| **Razred** | **Rashodi i izdaci** | **2022. godina** | **2023. godina** | **2024. godina** |
| **3** | **Rashodi poslovanja** | **2.178.616** | **2.692.850** | **3.159.565** |
| **4** | **Rashodi za nabavu nefinancijske imovine** | **33.788** | **34.726** | **77.442** |
| **5** | **Izdaci za fin. Imovinu i otplate zajmova** | **0** | **0** | **0** |

**BILJEŠKE UZ OBRAZAC BILANCA**

**Bilješke uz Šifru 0 – Nefinancijska imovina**

U ukupnom iznosu nefinancijske imovine nema većih odstupanja od prethodnog razdoblja.

**Bilješke uz Šifru 02 – Postrojenje i oprema**

Ova imovina odnosi se na građevinske objekte, postrojenje i opremu, te prijevozna sredstva. U 2024. godini povećala se vrijednost opreme zbog nabave nove opreme i dostavnog vozila, dok se ostala imovina nije povećavala.

**Bilješke uz Šifru 1 – Financijska imovina**

Financijska imovina sastoji se od novčanih sredstava i potraživanja. Stanje financijske imovine na početku i na kraju godine bilježi porast.

**Bilješke uz Šifru 16 – Potraživanja za prihode poslovanja**

Potraživanja za prihode poslovanja sastoje se od 165 – potraživanja za račune izdane roditeljima za korištenje usluga vrtića umanjene za ispravak vrijednosti potraživanja.

|  |  |  |  |  |  |
| --- | --- | --- | --- | --- | --- |
| Račun iz rač. plana | Opis stavke | AOP | 2022. godina | 2023. godina | 2024. godina |
| 1 | 2 | 3 | 4 | 5 | 6 |
| 165 | Potraživanja za upravne, administrativne pristojbe, pristojbe po posebnim propisima i naknade | 165 | 19.792,28 | 18.649,68 | 17.424,81 |

**Bilješka uz Šifru 167- Potraživanja proračunskih korisnika za sredstva uplaćena u nadležni proračun**

Stanje na kraju godine odgovara razlici između naplaćenih prihoda odnosno za račune izdane roditeljima za korištenje usluga vrtića i naplaćenih rashoda koji se financiraju iz prihoda za posebne namjene te iznosi 105.937,77 €.

**Bilješka uz Šifru 169- Ispravak vrijednosti potraživanja**

Novi Pravilnik o proračunskom računovodstvu i računskom planu, koji je stupio na snagu 1.1.2024. godine donosi promjene u načinu provođenja ispravka vrijednosti potraživanja. Kriterij proteka roka naplate potraživanja je ako je od kašnjenja u naplati prošlo više od dvije godine, te se primjenjuje jedinstvena stopa od 100%. Novim Pravilnikom uvode se i drugi razlozi za ispravak vrijednosti, a odnose se na odobrena izuzeća ili oslobođenja od plaćanja, te kod nepravilnosti za refundacije EU sredstava.

Sukladno tome potraživanja u bilanci smanjena su uslijed obračuna ispravka vrijednosti 50% za potraživanja iz 2022. godine, jer su ista ispravljena za 50% u 2023. godini.

**Bilješke uz poziciju 2 – Obveze**

Ukupne obveze na razredu 2 iznose 282.255,43€. U sljedećoj tablici prikazana je struktura obveza u odnosu na početak 2024. godine.

|  |  |  |  |  |  |
| --- | --- | --- | --- | --- | --- |
| Račun iz računskog plana | Opis | Šifra | Stanje na dan 1.1.2024. | Stanje na dan 31.12.2024. | Indeks |
| 2 | Obveze | 2 | 273.161,19 | 282.255,43 | 103,3 |
| 23 | Obveze za rashode poslovanja | 23 | 247.997,94 | 278.235,00 | 112,2 |
| 231 | Obveze za zaposlene | 231 | 184.606,89 | 237.678,48 | 128,7 |
| 232 | Obveze za materijalne rashode | 232 | 51.325,24 | 35.282,40 | 68,7 |
| 234 | Obveze za financijske rashode | 234 | 126,55 | 0,00 | 0,0 |
| 239 | Ostale tekuće obveze | 239 | 11.939,26 | 5274,12 | 44,2 |
| 24 | Obveze za nabavu nefinancijske imovine | 24 | 25.163,25 | 4.020,43 | 16,0 |

**Bilješke uz poziciju 922 – Višak/manjak prihoda**

Sukladno članku 82. Pravilnika o proračunskom računovodstvu rezultat na kraju godine utvrđen je prebijanjem računa viškova i manjkova po istovrsnim kategorijama i izvorima financiranja- višak prihoda poslovanja i manjak prihoda poslovanja, te višak prihoda od nefinancijske imovine i manjak prihoda od nefinancijske imovine. Utvrđen je višak prihoda poslovanja od 153.812,45 € i manjak prihoda od nefinancijske imovine u iznosu od 322.972,14 € što daje manjak 169.159,69 €.

**Bilješke uz Izvještaj o obvezama**

**OBVEZE**

**Bilješke uz poziciju V001 – stanje obveza 1. siječnja**

Jednako je stanju obveza na 31. prosinac 2023. godine odnosi se na nepodmirene obveze za plaću za 12. mjesec 2023. godine, te na režijske troškove kojima je dospijeće plaćanja u siječnju 2024. godine.

**Bilješke uz poziciju V002 – povećanje obveza u izvještajnom razdoblju i V004 – podmirene obveze u izvještajnom razdoblju**

Povećanje obveza u izvještajnom razdoblju u iznosu od 3.286.934,42 € i podmirene obveze u iznosu od 3.277.840,18 €.

**Bilješke uz poziciju V006 – Stanje obveza na kraju izvještajnog razdoblja**

Odnose se na nepodmirene obveze za plaću za 12. mjesec2024. godine, kao i na materijalne troškove kojima je dospijeće plaćanja siječanj 2025. godine, te na ostale tekuće obveze. Dio obveza odnosi se i na obveze za nabavu nefinancijske imovine.

**Specifikacije nedospjelih obveza**

|  |  |  |
| --- | --- | --- |
| ***Obveze*** | ***Opis*** | ***Iznos*** |
| *231* | Obveze za zaposlene (plaća za 12.mj) | 237.678,48 |
| *232* | Obveze za materijalne rashode | 35.282,40 |
| *239* | Ostale tekuće obveze | 5.274,12 |
| *242* | Obveze za nabavu nefinancijske imovine | 4.020,43 |
|  | **UKUPNO** | **282.255,43** |

**Bilješke uz Izvještaj o rashodima prema funkcijskoj klasifikaciji**

**Obrazac RAS-funkcijski**

Dječji vrtić povezan je uz funkciju **0911 Predškolsko obrazovanje** dok se troškovi prehrane djece iskazuju u okviru funkcije **096 Dodatne usluge u obrazovanju** i oni iznose 120.967,27 €.

**Bilješke uz Izvještaj o promjenama u vrijednosti i obujmu imovine i obveza**

**Obrazac P-VRIO**

Dječji vrtić Sisak Novi u 2024. godini nije imao promjene na obujmu imovine unutar računa 915 računskog plana.

Sisak, 29.01.2025.

Bilješke sastavila: Zakonski predstavnik:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

/ Mea Kovačević / / Sandra Kramarić /